CELEX: 62011CA0441
Language: fi
Date: 2012-12-06 00:00:00
Title: Asia C-441/11 P: Unionin tuomioistuimen tuomio (neljäs jaosto) 6.12.2012 — Valittajana Euroopan komissio ja muuna osapuolena Verhuizingen Coppens NV (Muutoksenhaku — Kilpailu — Kartellit tai muut yhteistoimintajärjestelyt — EY 81 artikla ja ETA-sopimuksen 53 artikla — Kansainvälisten muuttopalvelujen markkinat Belgiassa — Kolmesta erillisestä sopimuksesta muodostuva kartelli — Yhtenä kokonaisuutena pidettävä jatkettu kilpailusääntöjen rikkominen — Näytön puuttuminen siitä, että yhden erillisen sopimuksen osapuoli tiesi muista erillisistä sopimuksista — Komission päätöksen kumoaminen osittain tai kokonaisuudessaan — SEUT 263 ja SEUT 264 artikla)

26.1.2013   
            
            
               FI
            
            
               Euroopan unionin virallinen lehti
            
            
               C 26/14
            
         Unionin tuomioistuimen tuomio (neljäs jaosto) 6.12.2012 — Valittajana Euroopan komissio ja muuna osapuolena Verhuizingen Coppens NV
   (Asia C-441/11 P) (1)
   
   (Muutoksenhaku - Kilpailu - Kartellit tai muut yhteistoimintajärjestelyt - EY 81 artikla ja ETA-sopimuksen 53 artikla - Kansainvälisten muuttopalvelujen markkinat Belgiassa - Kolmesta erillisestä sopimuksesta muodostuva kartelli - Yhtenä kokonaisuutena pidettävä jatkettu kilpailusääntöjen rikkominen - Näytön puuttuminen siitä, että yhden erillisen sopimuksen osapuoli tiesi muista erillisistä sopimuksista - Komission päätöksen kumoaminen osittain tai kokonaisuudessaan - SEUT 263 ja SEUT 264 artikla)
   2013/C 26/24
   Oikeudenkäyntikieli: hollanti
   
      Asianosaiset
   
   
      Valittaja: Euroopan komissio (asiamiehet: A. Bouquet, S. Noë ja F. Ronkes Agerbeek)
   
      Muu osapuoli: Verhuizingen Coppens NV (edustajat: advocaat J. Stuyck ja advocaat I. Buelens)
   
      Oikeudenkäynnin kohde
   
   Valitus yleisen tuomioistuimen (kahdeksannen jaoston) asiassa T-210/08, Verhuizingen Coppens v. komissio 16.6.2011 antamasta tuomiosta, jolla yleinen tuomioistuin kumosi [EY] 81 artiklan ja ETA-sopimuksen 53 artiklan mukaisesta menettelystä 11.3.2008 tehdyn komission päätöksen K(2008) 926 lopullinen (asia COMP/38.543 — Kansainväliset muuttopalvelut) 1 artiklan i alakohdan ja 2 artiklan k alakohdan
   
      Tuomiolauselma
   
   
               1)
            
            
               Unionin yleisen tuomioistuimen asiassa T-210/08, Verhuizingen Coppens vastaan komissio, 16.6.2011 antama tuomio kumotaan.
            
         
               2)
            
            
               [EY] 81 artiklan ja ETA-sopimuksen 53 artiklan mukaisesta menettelystä 11.3.2008 tehdyn komission päätöksen K(2008) 926 lopullinen (asia COMP/38.543 — Kansainväliset muuttopalvelut) 1 artiklan i alakohta kumotaan sikäli kuin tällä määräyksellä Euroopan komissio ei ainoastaan totea Verhuizingen Coppens NV:n osallistuneen fiktiivisiä hinta-arvioita eli niin sanottuja peitetarjouksia koskevaan sopimukseen 13.10.1992 ja 29.7.2003 välisenä aikana vaan katsoo tämän yhtiön olevan vastuussa myös hylätyistä tarjouksista tai tekemättä jätetyistä tarjouksista maksettaviin taloudellisiin korvauksiin eli niin sanottuihin provisioihin liittyvää järjestelmää koskevasta sopimuksesta ja yhtenä kokonaisuutena pidettävästä jatketusta kilpailusääntöjen rikkomisesta.
            
         
               3)
            
            
               Verhuizingen Coppens NV:lle kyseisen päätöksen K(2008) 926 lopullinen 2 artiklan k alakohdassa määrätyn sakon määräksi vahvistetaan 35 000 euroa.
            
         
               4)
            
            
               Euroopan komissio vastaa sekä ensimmäisessä oikeusasteessa käytyyn menettelyyn että muutoksenhakumenettelyyn liittyvistä omista oikeudenkäyntikuluistaan, ja se velvoitetaan korvaamaan kaksi kolmasosaa Coppensille molemmissa oikeusasteissa aiheutuneista oikeudenkäyntikuluista.
            
         
               5)
            
            
               Coppens vastaa kolmasosasta ensimmäisessä oikeusasteessa käytyyn menettelyyn ja muutoksenhakumenettelyyn liittyviä omia oikeudenkäyntikulujaan.
            
         
      (1)  EUVL C 331, 12.11.2011.